আখাউড়ায় মাদক নির্মূলে আলেমদের সঙ্গে মতবিনিময়
প্রকাশিত: ১৬:০৫ ১৬ মে ২০১৯
ব্রাহ্মণবাড়িয়ার আখাউড়ায় বৃহস্পতিবার দুপুরে মাদক নির্মূল, বাল্যবিয়ে ও জঙ্গিবাদ প্রতিরোধে আলেম উলামাদের সঙ্গে জনসচেতনতামূলক মতবিনিময় সভা হয়েছে।
পুলিশের উদ্যোগে থানা হল রুমে এ সভা হয়।
সভায় পৌর শহরসহ উপজেলার বিভিন্ন ইউপির দায়িত্বপ্রাপ্ত মসজিদের ইমাম, খতিব, মাদরাসার শিক্ষকরা এতে অংশ নেন।
আখাউড়া থানার ওসি রসুল আহমদ নিজামীর সভাপতিত্বে সভায় বক্তব্য রাখেন, থানার পরিদর্শক (তদন্ত) মোহাম্মদ আরিফুল আমীন, মাও. জমিলুল হক , কাজী মাঈনউদ্দিন, মাও. আসয়াদুজ্জামান,মাও. হাবিবুল্লাহ বাহার, হাফেজ নূরুল ইসলাম বাবুল মাও. আবু আব্দুল্লাহ প্রমুখ।
বক্তারা বলেন, মাদক আমাদের একটি বড় অভিশাপ। আমাদের ভবিষৎ প্রজন্ম দিন দিন নষ্ট হতে চলছে। ভবিষ্যৎ প্রজন্মকে বাঁচাতে মাদকের বিরুদ্ধে দলমত নির্বিশেষে ঐক্যবদ্ধ থেকে কাজ করতে হবে।